open-index/open-wikipedia-markdown huggingface dataset:
বাণিজ্য ভারসাম্য

[thumb|400px| [আন্তর্জাতিক অর্থ তহবিল তথ্য ভিত্তিক ১৯৮০–২০০৮ ক্রমসঞ্চিত চলিত হিসাব ভারসাম্য]]
[thumb|400px|[আন্তর্জাতিক অর্থ তহবিল তথ্য ভিত্তিক **মাথাপিছু** ১৯৮০–২০০৮ ক্রমসঞ্চিত চলিত হিসাব ভারসাম্য]]

**বাণিজ্য ভারসাম্য** () হচ্ছে কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য। একে নেট রপ্তানীও বলা হয়ে থাকে এবং অনেক সময় একে **NX** বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়;নেতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়। বাণিজ্য ভারসাম্যকে অনেক সময় পণ্য ও সেবার ভারসাম্য - এ দুই ভাগে ভাগ করা হয়।

## সংজ্ঞা

## অর্থনৈতিক প্রভাব সম্বন্ধে বিভিন্ন মত

## প্রকৃত বাণিজ্য ভারসাম্য

## বহিঃসংযোগ

* Are Trade Deficits a Drag on U.S. Economic Growth?
* Graph of Historical U.S. Net Export of Goods and Services
* Where Do U.S. Dollars Go When the United States Runs a Trade Deficit?  from Dollars & Sense magazine
* The Economic Impact of a U.S. Slowdown on the Americas from the Center for Economic and Policy Research
* OECD Trade balance statistics 
* U.S. Government Export Assistance 

বিষয়শ্রেণী:অর্থনীতি
বিষয়শ্রেণী:অর্থনৈতিক সূচক
বিষয়শ্রেণী:আন্তর্জাতিক বাণিজ্য
বিষয়শ্রেণী:আন্তর্জাতিক অর্থনীতি
বিষয়শ্রেণী:অর্থনীতি পরিভাষা
বিষয়শ্রেণী:আন্তর্জাতিক বৃহত
বিষয়শ্রেণী:অর্থসংস্থান
বিষয়শ্রেণী:আন্তর্জাতিক সামষ্টিক অর্থনীতি
দ্য ম্যান ইয়োর ম্যান কুড স্মেল লাইক

**দ্য ম্যান ইয়োর ম্যান কুড স্মেল লাইক** () ২০১০ সালে মার্কিন যুক্তরাষ্ট্রে নির্মিত একটি বিজ্ঞাপন চিত্র। প্রোক্টর এন্ড গ্যাম্বল কোম্পানী পুরুষমানুষের ব্যবহার্য ওল্ড স্পাইস ব্র্যান্ডের বডিওয়াশ বাজারজাতকরণের উদ্দেশ্যে এই বিজ্ঞাপন চিত্রটি নির্মাণ করেছিল। বিভিন্ন কারণে এই বিজ্ঞাপন চিত্রটি অসাধারণ জনপ্রিয়তা অর্জন করতে সক্ষম হয়।

## বর্ণনা
মাত্র ৩৩ সেকেণ্ড দীর্ঘ এই বিজ্ঞাপন চিত্রটির ২৯ সেকেণ্ড কালপরিধিতে উচ্চারিত শব্দের সংখ্যা ১০৮। ঠাসবুনোটে গাঁথা এই শব্দমালা মডেল ইসাইয়া মুস্তাফার কণ্ঠে স্পষ্ট ও তীক্ষ্ণভাবে উচ্চারিত হয়েছে। দৃশ্যের অবতারণা হয় স্নানাগারে, শাওয়ার দিয়ে তখনো পানি পড়ছে, সদ্যস্নাত ইসাইয়া মুস্তাফা দণ্ডায়মান দর্শকের মুখোমুখি। তার কোমড়ে তোয়ালে জড়ানো ; নগ্নবক্ষ ইসাইয়া মুস্তাফা পুরুষালি আবেদনে পরিপূর্ণ। তার উচ্চকিত কণ্ঠ এবং শব্দবাণ একমুহূর্তে মনোযোগ কেড়ে নেয়। সে বলে: “Hello ladies, look at your man, now back to ME. Now back at your man, now back to ME.” তারপর নিসংকোচে, আত্মবিশ্বাসে ঋদ্ধ কণ্ঠে সে নিজেই জানান দেয়: “Sadly, he isn’t ME”। তা হলে উপায়? ইসাইয়া মুস্তাফা অবিলম্বে সমাধান বাৎলে দেয়: ,“… but if he stopped using ladies scented body wash and switched to Old Spice, he could smell like he’s ME.”। অত:পর দৃঢ় কণ্ঠে সে আদেশের ভঙ্গীতে বলে: “Look down, back up;- where are you?”। তাইতো ভদ্রমহিলারা কোথায়? তারা কি তবে টিভি পর্দ্দার সম্মুখে নেই? না, ওল্ডস্পাইস নায়ক জানান দেয়: “You’re on a boat with the MAN your man could smell like.”। সে এখন স্বগৃহের স্নানাগার থেকে সমুদ্রে ভাসমান জাহাজের ডেকে। তারপর জাদুকরি টানে নাটকীয় ভঙ্গিমায় সে বলে, “What’s in your hand, back at me. I have it; it’s an oyster with two tickets to that thing you love.” । দর্শককে অবাক করে দিয়ে ঝিনুকটির চোয়াল ফুঁড়ে অজস্র হীরের স্ফটিক অবিরল গড়িয়ে পড়তে থাকে। আর জাদুকরের হাতের তালু থেকে জেগে ওঠে ওল্ড স্পাইস বডিওয়াশ ফর ম্যান-এর ঘন লাল রং কৌটা। এই অসম্ভাব্যতার প্রেক্ষাপটে ইসাইয়া মুস্তাফা উচ্চারণ করে: “Anything is possible when your man smells like Old Spice and not a lady.”।

## সাফল্য
২০১০ সালের ফেব্রুয়ারি মাসে এই বিজ্ঞাপন চিত্রটি সাধারণের দর্শনার্থে অবমুক্ত করা হয়। বিজ্ঞাপনটি এতই ফলপ্রসূ ছিল যে মাত্র ৬ মাসের মধ্যে ওল্ড স্পাইস বডিওয়াশ-এর বিক্রয় পূর্ববর্তী বৎসরের তুলনায় ১২৫ শতাংশ বৃদ্ধি পায়। অসাধারণ আকর্ষণীয়তার জন্য এটি সাধারণ্যে ব্যাপক জনপ্রিয়তা লাভ করে। একটি পরিসংখ্যানে দেখা যায় ফেব্রুয়ারি থেকে নভেম্বর এই ১০ মাসে ইউটিউবের মাধ্যমে এই বিজ্ঞাপন চিত্রটি ২৩.৭ মিলিয়ন বার অবলোকিত হয়। ২০১০ সালের শেষভাগে এই বিজ্ঞাপন চিত্রটির মাধ্যমে “ওল্ডস্পাইস” পুরুষমানুষের ব্যবহার্য টয়লেট সামগ্রীর নির্ভরযোগ্য ব্র্যান্ডে পরিণত হয়। “কান লিও ইন্টারন্যাশনাল এডভারটাইজিং উৎসবে” এটি “গ্র প্রি” পুরস্কার লাভ করে। উপরন্তু “প্রাইমটাইম এমি এওয়ার্ড ফর আউটস্ট্যান্ডিং কমার্শিয়াল” পুরস্কার অর্জন করে।

## সাফল্যের সূত্রবালী
## সমালোচনা
## তথ্যসূত্র

## বহিঃসংযোগ
* 
* 
* ভিন্ন সূত্রে লভ্য এই বিজ্ঞাপন চিত্র

বিষয়শ্রেণী:২০১০-এর সৃষ্টিকর্ম
বিষয়শ্রেণী:২০১০-এ প্রবর্তিত ইন্টারনেট মিম
বিষয়শ্রেণী:প্রক্টর অ্যান্ড গ্যাম্বল
কাভি খুশি কাভি গাম...

***কাভি খুশি কাভি গাম*** (হিন্দি: कभी खुशि कभी गम) হল করণ জোহর পরিচালিত ২০০১ সালের ভারতীয় হিন্দি ভাষার নাট্য চলচ্চিত্র।
অমিতাভ বচ্চন,জয়া বচ্চন,শাহরুখ খান,কাজল,ঋত্বিক রোশন,কারিনা কাপুর অভিনীত চলচ্চিত্র।

## কাহিনী সংক্ষেপ

দরিদ্র ঘরের মেয়েকে বিয়ে করার জন্য ধনী রাহুলকে তার বাবা পরিত্যাগ করে। রাহুল বাড়ি থেকে বেরিয়ে যায় ও একটি নতুন জীবন গড়ার জন্য লন্ডনে যান। বছরখানেক পরে তার ছোট ভাই রোহান রাহুলকে দেশে ফিরিয়ে আনতে এবং পরিবারকে পুনরায় একত্রিত করার মিশনে লন্ডন যাত্রা করে। এক সময় রোহান পরিবারকে পুনরায় একত্রিত করার মিশনে সফল হয়।

## শ্রেষ্ঠাংশে
* অমিতাভ বচ্চন - যশবর্ধন "যশ" রাইচাঁদ 
* জয়া বচ্চন - নন্দিনী
* শাহরুখ খান - রাহুল
* কাজল - অঞ্জলি শর্মা
* ঋত্বিক রোশন - রোহন
* কারিনা কাপুর - পূজা শর্মা
* ফরিদা জালাল - সায়ীদা / দাইজান / ডিজে
* রানী মুখোপাধ্যায় - নায়না কাপূর
* অচলা সচদেভ - রোহনের দাদী 
* সুষমা শেঠ - রোহনের নানী
* জনি লিভার - হলদিরাম
* হিমানী শিভপুরি - হলদিরাম স্ত্রী
* সিমন সিং - রুখসার
* আলোক নাথ - বাবুজি (অঞ্জলীর পিতা)
* জিব্রান খান কৃষ - রাহুল 
* মাই স্বর্দ - জনাব কপূর (নায়নার পিতা)
* রমনা সুনাভালা - সোনিয়া
* যেরূ - লেখক তানিয়া
* বিকাস সেঠী - রবি
* শিল্পা মেহতা - আশফাকের মা
* আশুতোষ সিং - আশফাক
* পার্জুন দস্তুর - আশফাকের ভাগিনে
* যুগল হান্সরাজ - রোহনের বন্ধু (অতিথি)
* আরিয়ান খান (শাহরুখ খান এর বড় পুত্র) এবং রাহুল হিসাবে (শিশু)

## বক্স আফিস

চলচ্চিত্রটি প্রথম দিন সাত কোটি এবং সপ্তাহান্তে ১৪ কোটি আয় করে।যা সেই সময়ের রেকর্ড ছিল। এই চলচ্চিত্রটি মোট  ১৭১.২৯  কোটি আয় করে। এটি গদর: এক প্রেম কাহানি এর পরে ২০০১ সালের  সবচেয়ে বেশি আয় করা  সিনেমা ছিল।

## সম্মাননা

* ফিল্মফেরার সেরা অভিনেত্রী পুরস্কার - কাজল
* ফিল্মফের সেরা সেরা অভিনেত্রী পুরস্কার - জয়া বচ্চন
* ফিল্মমফের সেরা আলোচনার পুরস্কার - করণ জোহর

## সংগীত
### গানের তালিকা

## তথ্যসূত্র

## বহিঃসংযোগ

* 
* 
*
*
*
*
*
*
* ''Kabhi Khushi Kabhie Gham...'' at Yash Raj Films

বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:ইংল্যান্ডে ধারণকৃত চলচ্চিত্র
বিষয়শ্রেণী:করণ জোহর পরিচালিত চলচ্চিত্র
বিষয়শ্রেণী:যতীন-ললিত সুরারোপিত চলচ্চিত্র
বিষয়শ্রেণী:সন্দেশ শান্ডিল্য সুরারোপিত চলচ্চিত্র
বিষয়শ্রেণী:আদেশ শ্রীভাস্তাভা সুরারোপিত চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:বাকিংহামশায়ারে ধারণকৃত চলচ্চিত্র
বিষয়শ্রেণী:যুক্তরাজ্যে ধারণকৃত চলচ্চিত্র
হিমঝুরি

**হিমঝুরি** বা **কর্ক গাছ** () গণের একমাত্র প্রজাতি। এটি দক্ষিণ-পূর্ব এশিয়া অঞ্চলের স্থানীয় গাছ। হিন্দিতে এটি আকাশনিম বা আকাশমল্লি নামেও পরিচিত। রবীন্দ্রনাথ ঠাকুর এর বাংলা নাম দেন হিমঝুরি। 

## বর্ণনা
হিমঝুরি সুউচ্চ চিরসবুজ বৃক্ষ। খাড়া ডালপালায় নোয়ানো আগা, ছোটখাটো ডালের মতো সরু পত্রিকাবহুল পক্ষাকার যৌগপত্র। ফুল মধুগন্ধী, ফোটে রাতে, ভোরের আগেই ঝরে পড়ে, শাখান্তের বড়সড় যৌগিক মঞ্জরিতে, ছাড়াছাড়া ভাবে। ফুলগুলো সাদা ও নলাকার। নলমুখে বসানো থাকে পাঁচটি খুদে পাপড়ির একটি তারা। ফাঁকে ফাঁকে আছে পাঁচটি পরাগধনী, যেন সযত্নে বসানো রত্নপাথর, সাদা বা হলুদ; গর্ভকেশরযুক্ত। ফলগুলো সরু, লম্বা, আগা ও গোড়া ছুঁচালো, সরু সরু পক্ষল বীজে ভরাট, এক ফুট বা ততোধিক দীর্ঘ। বীজগুলো ঈষৎ স্বচ্ছ পাখনাঘেরা এবং সে কারণেই উড়ুক্কু ও দূরগামী। এই গাছ ছায়াঘন নয় এবং শিকড় অগভীর হওয়ায় ঝড়ে উপড়ে পড়ার সম্ভাবনা থাকে, তাই পথতরুর অনুপযোগী। বীজ ছাড়াও গাছের শিকড় থেকে গজানো চারা থেকেই বংশবিস্তার।

## ব্যবহার
হিমঝুরির কাঠ নরম, হালকা, হলুদ, মসৃণ এবং আসবাব ও সজ্জাকার্যের উপযোগী। ইন্দোনেশিয়ায় বাকলের তেতো রস থেকে জ্বরের ওষুধ বানানো হয়।

## আলোকচিত্র

File:Millingtonia hortensis in Hyderabad, AP W IMG 1483.jpg|হায়দরাবাদ, ভারতে
File:Millingtonia hortensis in Hyderabad W IMG 7057.jpg|হায়দরাবাদ, ভারতে
File:Millingtonia hortensis in Hyderabad W2 IMG 7056.jpg|হায়দরাবাদ, ভারতে
File:Millingtonia hortensis in Hyderabad, AP W IMG 1482.jpg|হায়দরাবাদ, ভারতে
File:Millingtonia hortensis in Hyderabad, AP W IMG 1481.jpg|হায়দরাবাদ, ভারতে
File:Millingtonia hortensis in Hyderabad W IMG 7056.jpg|হায়দরাবাদ, ভারতে


## আরও দেখুন
* Bignoniaceae

## তথ্যসূত্র

বিষয়শ্রেণী:Bignoniaceae
বিষয়শ্রেণী:চীনের বৃক্ষ
বিষয়শ্রেণী:ভারতের বৃক্ষ
বিষয়শ্রেণী:থাইল্যান্ডের বৃক্ষ
বিষয়শ্রেণী:কম্বোডিয়ার উদ্ভিদ
বিষয়শ্রেণী:লাওসের উদ্ভিদকুল
বিষয়শ্রেণী:মিয়ানমারের উদ্ভিদ
বিষয়শ্রেণী:ভিয়েতনামের উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:বিগ্নোনিয়াসি
মেটেচাঁদি চড়ুইভরত

**মেটেচাঁদি চড়ুইভরত** (), **বালুচাটা** বা **ধুলচাটা** আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।

## বিস্তৃতি

ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।

## বিবরণ
thumb|left|স্ত্রী মেটেচাঁদি চড়ুইভরত
প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম। 

মেটেচাঁদি চড়ুইভরতের একাধিক উপপ্রজাতি রয়েছে।

## খাদ্যাভ্যাস

খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।

## প্রজনন
thumb|বাসা ও ডিম
সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।

## তথ্যসূত্র

## বহিঃসংযোগ
* The Internet Bird Collection, মেটেচাঁদি চড়ুইভরতের আরও ছবি ও ভিডিও।

বিষয়শ্রেণী:এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:শ্রীলঙ্কার পাখি
বিষয়শ্রেণী:আলাউডিডি
বিষয়শ্রেণী:১৭৮৬-এ বর্ণিত পাখি
কমলা দামা

**কমলা দামা** (বৈজ্ঞানিক নাম:*Zoothera citrina*) দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।

### আকার
কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।

### স্বভাব
এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।

### প্রজননকাল
এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।

## তথ্যসূত্র

## বহিঃসংযোগ
* Videos on the Internet Bird Collection

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:জুওথেরা
বিষয়শ্রেণী:ভুটানের পাখি
বিষয়শ্রেণী:নেপালের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:লাওসের পাখি
বিষয়শ্রেণী:মিয়ানমারের পাখি
বিষয়শ্রেণী:পাকিস্তানের পাখি
বিষয়শ্রেণী:সিঙ্গাপুরের পাখি
বিষয়শ্রেণী:থাইল্যান্ডের পাখি
বিষয়শ্রেণী:মালয়েশিয়ার পাখি
বিষয়শ্রেণী:শ্রীলঙ্কার পাখি
বিষয়শ্রেণী:ভিয়েতনামের পাখি
বিষয়শ্রেণী:হিমালয়ের পাখি
বিষয়শ্রেণী:১৭৯০-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা
ভোমরা ছোটন

## বিবরণ
প্রাপ্তবয়স্ক ছোট) পাখির পিঠের পালক কালচে বাদামি দাগসমেত হালকা পীত বর্ণের। মাথার চাঁদি ধূসর-বাদামি। লেজ ফিকে। ছেলে ও মেয়ে উভয় পাখির চোখ পিঙ্গল বাদামি, জলপাই বাদামি বা খড় বর্ণের। পা ও পায়ের পাতা মেটে। অপ্রাপ্তবয়স্ক পাখির মাথায় মোটা লম্বা দাগ থাকে এবং দেহতল হলদে। শুকনো ঘাস ও পাতা-নল দিয়ে মার্চ-জুলাই মাসে নল বা শণের ডগায় ডিম্বাকৃতির বা মোচাকার বাসা বানায়। চার-পাঁচটি ডিম দেয়। ডিম ফিকে নীল। ডিম থেকে ১০ দিনেই ছানা ফোটে। মা-বাবা উভয়ে মিলেই সংসারের বাকি কাজ চালিয়ে যায়।

## খাদ্যতালিকা
ভোমরা ছোটনের খাদ্যতালিকায় রয়েছে ফড়িং, পিঁপড়া, মাকড়সা, শুঁয়োপোকা, গুবরেপোকা আর ফলের বীজ।

## বিস্তৃতি
দক্ষিণ এশিয়ার দেশ বাংলাদেশে পাখিটি উল্লেখযোগ্য পরিমাণ রয়েছে। এদেশে সাধারণত আর্দ্র আবাদি জমিতে পাখিটি দেখা যায়। এছাড়াও ইউরোপের দক্ষিণাঞ্চল, আফ্রিকা, অস্ট্রেলিয়ার উত্তরাঞ্চল, মালদ্বীপ ছাড়া উপগ্রীষ্মমণ্ডলীয় এশিয়াতে পাখিটির বিস্তৃতি রয়েছে।

## তথ্যসূত্র

## বহিঃসংযোগ

* Ageing and sexing by Javier Blasco-Zumeta (PDF)
* Pictures and videos 

বিষয়শ্রেণী:এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:ইউরোপের পাখি
বিষয়শ্রেণী:ওশেনিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:পাকিস্তানের পাখি
বিষয়শ্রেণী:তুরস্কের পাখি
বিষয়শ্রেণী:জাপানের পাখি
বিষয়শ্রেণী:১৮১০-এ বর্ণিত পাখি
বিষয়শ্রেণী:মধ্যপ্রাচ্যের পাখি
গেরিলা (দ্ব্যর্থতা নিরসন)

* গেরিলা - একজন বেসামরিক ব্যক্তি হিসেবে একটি স্বাধীন দেশের নিয়মিত সেনাবাহিনীকে আক্রমণকারী
* গেরিলা (চলচ্চিত্র) - ২০১১ সালে মুক্তিপ্রাপ্ত বাংলাদেশী চলচ্চিত্র
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১০০ মিটার

**[[২০০৮ অলিম্পিক গেমস|২০০৮ অলিম্পিক গেমসে]]** পুরুষদের **[[১০০মিটার]]** সবেগে দৌড়ানোর প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে। ফাইনাল ৯.৬৯সেকেন্ড সময়ে বিশ্বরেকর্ড গড়ে জেতেন জামাইকান উসেইন বোল্ট।

দৌড়ের ৭০মিটারের মাথাতেই বোল্ট বাকিদের থেকে এতটাই এগিয়ে পড়েন, যে উল্লাসে তিনি দুহাত ছড়িয়ে দিয়ে বুকে চাপড় মারতে থাকেন। বোল্ট ওরকমভাবে প্রতিযোগিতার মাঝপথে বুক চাপড়ে বাড়াবাড়ি করেছেন বলে তার সমালোচনা করে ক্রিস আকাবুসি বলেন, এর জন্য তিনি আরও ভাল সময়ের রেকর্ড করার সুযোগ হারালেন। IOC প্রেসিডেন্ট জাক রোজও এই ঘটনাকে অসম্মানজনক বলে নিন্দা করেন। বোল্ট যদিও অভিযোগ অস্বীকার করে নিজের স্বপক্ষে যুক্তিতে বলেন, "আমি কোনো আস্ফালন করিনি। যখন আমি দেখলাম আশে-পাশে কেউ নেই, তখন দারুণ আনন্দ হয়েছিল।"

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## যোগ্যতামান
প্রত্যেক জাতীয় অলিম্পিক কমিটি (NOC) সর্বাধিক তিনজন প্রতিযোগীকে পাঠাতে পারে যদি তারা যোগ্যতানির্ণায়ক সময়কালে (১লা জানুয়ারী ২০০৭ থেকে ২৩শে জুলাই ২০০৮) A মান অর্জন করে। অন্যথায়, তারা একই যোগ্যতানির্ণায়ক সময়কালে যাচাই করা B মানের (১০.২৮) একজন প্রতিযোগী পাঠাতে পারে।

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)
* **q** = হিটে সময়ের ভিত্তিতে যোগ্যতাঅর্জনকারী (qualification by time)
* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)
* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **WR** = বিশ্ব রেকর্ড (world record)

### হিট

প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল অনুষ্ঠিত হয়।

**হিট ১**

**হিট**

**হিট ৩**

**হিট ৪**

**হিট ৫**

**হিট ৬**

**হিট ৭**

**হিট ৮**

**হিট ৯**

**হিট ১০**

:**Q** - হিটে প্রথম ৩জনের মধ্যে থেকে যোগ্যতাঅর্জনকারী
:**q** - পরবর্তী ১০জন দ্রুততম প্রতিযোগীর অন্যতম হিসাবে যোগ্যতাঅর্জনকারী

### কোয়ার্টার ফাইনাল
১৫ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী ও সেইসঙ্গে সবমিলিয়ে পরবর্তী দ্রুততম প্রতিযোগী সেমিফাইনালের যোগ্যতাঅর্জন করে।

**কোয়ার্টার ফাইনাল ১**

**কোয়ার্টার ফাইনাল ২**

**কোয়ার্টার ফাইনাল ৩**

**কোয়ার্টার ফাইনাল ৪**

**কোয়ার্টার ফাইনাল ৫**

## সেমিফাইনাল
আগস্টের ১৬ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী ফাইনালের যোগ্যতা অর্জন করে।

**সেমিফাইনাল ১**

**সেমিফাইনাল ২**

### ফাইনাল

thumb|260px|১০০মিটার ফাইনালে প্রতিদ্বন্দ্বীদের থেকে অনেক এগিয়ে বোল্ট।
আগস্টের ১৬ তারিখে ফাইনাল আয়োজিত হয়।

## তথ্যসূত্র

## বহিঃসংযোগ
* সরকারি ফাইনাল ক্রমবিন্যাস

পুরুষদের ০০১০০মিটার
বিষয়শ্রেণী:অলিম্পিকে ১০০ মিটার
নিউজউইক

**নিউজউইক** () মার্কিন যুক্তরাষ্ট্রের নিউ ইয়র্ক ভিত্তিক একটি বিখ্যাত নিউ ম্যাগাজিন। ১৯৩৩ সালের ১৭ই ফেব্রুয়ারি এটির প্রকাশনা শুরু হয়। নিউজউইকের প্রধান পৃষ্ঠপোষক *[[দ্য নিউজউইক ডেইলি বিস্ট কোম্পানি]]*, প্রধান সম্পাদক টিনা ব্রাউন এবং প্রকাশক রয় চেলসটউস্কি।

## আরো দেখুন

## তথ্যসূত্র

## বহিঃসংযোগ
* 
* NewsweekVideo's Channel
* The Washington Post Company
* History and Demographics of Newsweek

বিষয়শ্রেণী:মার্কিন ম্যাগাজিন
বিষয়শ্রেণী:মার্কিন সংবাদ ম্যাগাজিন
বিষয়শ্রেণী:মার্কিন সাপ্তাহিক ম্যাগাজিন
বিষয়শ্রেণী:১৯৩৩-এ প্রতিষ্ঠিত ম্যাগাজিন
বিষয়শ্রেণী:স্বতন্ত্র ম্যাগাজিন
বিষয়শ্রেণী:২০১০-এর অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের সাপ্তাহিক ম্যাগাজিন
বিষয়শ্রেণী:নিউ ইয়র্ক সিটির ম্যাগাজিন
বিষয়শ্রেণী:২০১৩-এর অধিগ্রহণ ও একত্রীকরণ
বিষয়শ্রেণী:সাপ্তাহিক সংবাদ ম্যাগাজিন
গ্রান্দের ধারা

থাম্ব|Sumetion
**গ্রান্দের ধারা** হলো গণিতের একটি বিচ্যুত প্রকৃতির ধারা। ধারাটি হচ্ছে ১ - ১ + ১ - ১ + ... ...। অসীম প্রকৃতির এই ধারটি নিয়ে গণিতবিদদের মধ্যে বিতর্ক রয়েছে। কারও মতে, এর মান হবে শূন্য (০)। তাদের যুক্তিতে ১ - ১ + ১ - ১ + ... ... = (১ - ১) + (১ - ১) + (১ - ১) + ... ... ... = ০ + ০ + ০ + ... ... = ০। অন্যদের মতে এই ধারার যোগফল এক (১)। অর্থাৎ ১ + (- ১ + ১) + (- ১ + ১) + (- ১ + ১) + ... ... ... = ১ + ০ + ০ + ০ + ... ... = ১। এই ধারাই গ্র্যান্দের ধারা হিসেবে পরিচিত।

ইতালির গণিতবিদ ও দার্শনিক যাজক লুইগি গ্র্যান্দের নামে এই অসীম ধারার নামকরণ করা হয়েছে। ১৭০৩ সালে সর্বপ্রথম তিনি এই অনন্ত ধারার সম্ভাব্য প্রকৃতি ও ফলাফল নিয়ে বিশদ তথ্য প্রকাশ করেন।

## তথ্যসূত্র

বিষয়শ্রেণী:গণিত
বিষয়শ্রেণী:গাণিতিক হেঁয়ালি
বিষয়শ্রেণী:এক
বিষয়শ্রেণী:সমমূল্যতা (গণিত)
শাহজাহান চৌধুরী (চলচ্চিত্র পরিচালক)

**শাহজাহান চৌধুরী** (), তিনি বাংলাদেশের একজন বিখ্যাত চলচ্চিত্র পরিচালক। তিনি ১৯৬৩ সাল থেকে মাত্র ১৭ বছর বয়সে সহকারী পরিচালক হিসেবে কাজ শুরু করেন। এছাড়াও তিনি চলচ্চিত্র ও নাটকের সংলাপ রচনা, নাটক নির্মাণ, গীত রচনা ও লেখালেখির সঙ্গে জড়িত রয়েছেন। তিনি বেশ কয়েকটি দর্শকনন্দিত চলচ্চিত্র নির্মাণ করেছেন। তিনি ১৯৬৩ সাল থেকে চলচ্চিত্রের সাথে জড়িয়ে আছেন, তৎকালীন পূর্ব পাকিস্তান আমলে পরিচালক *কায়সার পাশা*-এর সহকারী হিসেবে তার প্রথম কাজ উর্দু চলচ্চিত্রে নাম *মালান* (১৯৬৩)। তিনি ১৯৭৩ সালে কবি *আবুল হাসান*-এর গল্প অবলম্বনে *পিঞ্জর* ছবিটি পরিচালনা করেন, এটি মুক্তি পায় ১৯৭৬ সালে।

তার পরিচালিত সর্বশেষ চলচ্চিত্র রাবেয়া খাতুন-এর জনপ্রিয় (উপন্যাস) 'মধুমতি' অবলম্বনে একই শিরোনামে নির্মিত মধুমতি মুক্তি পায় ২০১১-এর পহেলা বৈশাখে। এবং নির্মানাধীন রয়েছে সরকারী অনুদানের চলচ্চিত্র আত্মদান

## জীবনী
## কর্ম জীবন
## পরিচালিত চলচ্চিত্রসমূহ
**সহকারী পরিচালক**

* মালান (১৯৬৫), পরিচালক- কায়সার পাশা।
* আখেরী স্টেশন (১৯৬৬), পরিচাক- সুরুর বাবা বাংকভি।
* নবাব সিরাজউদ্দৌলা (১৯৬৭), পরিচালক- খান আতাউর রহমান।
* তুম মেরী হো (১৯৬৭)পরিচাক- সুরুর বাবা বাংকভি।
* নতুন নামে ডাকো (১৯৬৯), পরিচালক - মমতাজ আলী।
* ঘূর্ণিঝড় (১৯৭০), পরিচালক- আসাদ।
* চৌধুরী বাড়ি (১৯৬৯)
* বলাকা মন (১৯৬৯)
* আনাড়ী (১৯৬৯)পরিচালক-মুস্তাফিজ।
* শপথ নিলাম (১৯৭০)
* অরুণোদয়ের অগ্নিসাক্ষী (১৯৭২), পরিচালক- সুভাষ দত্ত।
* ডুমুরের ফুল (১৯৭৮), পরিচালক- সুভাষ দত্ত।

**পরিচালক**

* পিঞ্জর (১৯৭৬)
* শত্রু (১৯৭৮)
* উত্তরের খেপ (২০০০)
* এক খন্ড জমি (২০০৪)
* মধুমতি (২০১১)
* রক্তের অক্ষর
* আত্মদান (২০১২)

## পরিচালিত নাটকসমূহ

# প্রতিপক্ষ
# দীঘল গাঁয়ের কন্যা
# ভালোবাসার মুকুর
# শেষ বিকেলের মায়া
# রুমালী অন এয়ার (টেলিফিল্ম)
# অন্তহীন ভালোবাসা (টেলিফিল্ম)
# নীল আকাশের নীল তারা

## সম্মাননা
### আন্তর্জাতিক চলচ্চিত্র উত্সবে অংশগ্রহণ
#### আন্তর্জাতিক সম্মাননা
### জাতীয় চলচ্চিত্র পুরস্কার
## আরও দেখুন
## তথ্যসূত্র

## বহিঃসংযোগ
*  - এ

বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী সাহিত্যিক
বিষয়শ্রেণী:বাঙালি ঔপন্যাসিক
বিষয়শ্রেণী:বাংলাদেশী গীতিকার
বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
চলচ্চিত্র পরিচালক

থাম্ব|চিত্র : চলচ্চিত্র পরিচালক।
**চলচ্চিত্র পরিচালক** () যাঁরা বা যে ব্যক্তি একটি চলচ্চিত্র নির্মাণের পরিকল্পনা থেকে শুরু করে- চলচ্চিত্রটি নির্মাণের সকল খুঁটিনাটি, অভিনেতা-অভিনেত্রী ও অন্যান্য কলাকুশলীদের সকল বিষয়ে নির্দেশ প্রদান ও ভালমন্দের দিকগুলো বিবেচনা বা দেখাশোনা করে এবং একটি চলচ্চিত্র নির্মাণে সর্বোত্তম পরিশ্রম করেন... তাদেরকে বা তাকে চলচ্চিত্র পরিচালক বলা হয়।

## আরও দেখুন

## তথ্যসূত্র

## বহিঃসংযোগ
* Federation of European Film Directors 
* Directors Guild of America
* Directors Guild of Canada
* Directors Guild of Great Britain
* A comprehensive collection of interviews with a century's worth of European film directors
* ''Films101'' The best directors picked by critics and filmmakers 
* Senses of Cinema - Great Directors

বিষয়শ্রেণী:চলচ্চিত্র পরিচালক
বিষয়শ্রেণী:চলচ্চিত্রনির্মাণ পেশা
বিষয়শ্রেণী:বিনোদন পেশা
বিষয়শ্রেণী:গণমাধ্যম পেশা
বিষয়শ্রেণী:পরিচালক
শানাহান সানিটোয়া

**শানাহান সানিটোয়া** (জন্মঃ ২৬শে জুলাই, ১৯৮৯) একজন ট্র্যাক ও ফিল্ড স্প্রিন্ট দৌড়বীর যিনি আমেরিকান সামোয়ার হয়ে আন্তর্জাতিক প্রতিযোগিতায় অংশগ্রহণ করেন।

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে তিনি আমেরিকান সামোয়ার প্রতিনিধিত্ব করেন। তিনি ১০০ মিটার হিটে অষ্টম হয়ে প্রতিযোগিতা শেষ করেন। তিনি ১২.৬০ সেকেন্ড সময়ে দৌড় শেষ করেন।

## তথ্যসূত্র
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান সামোয়ান ক্রীড়াবিদ
বিষয়শ্রেণী:আমেরিকান সামোয়ান দৌড়বিদ
বিষয়শ্রেণী:আমেরিকান সামোয়ার অলিম্পিক ক্রীড়াবিদ
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
নাগরদোলা (চলচ্চিত্র)

**নাগরদোলা** এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তার পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।

## কাহিনী সংক্ষেপ
## শ্রেষ্ঠাংশে
* ফারুক - 
* সুচরিতা -
* আনোয়ার হোসেন -
* রোজী সামাদ -
* টেলিসামাদ -
* আরিফুল হক -

## সম্মাননা
## [[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]
* **বিজয়ী** শ্রেষ্ঠ কণ্ঠশিল্পী পুরুষঃ রথীন্দ্রনাথ রায় - গান *তুমি আরেকবার আসিয়া*

## সংগীত
## তথ্যসূত্র

## বহিঃসংযোগ
*  - এ

বিষয়শ্রেণী:১৯৭৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বেলাল আহমেদ

**বেলাল আহমেদ** (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪), ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তার দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে *অনিশ্চিত যাত্রা* নামে একটি চলচ্চিত্র নির্মাণের কাজ শুরু করেছেন।

## সংক্ষিপ্ত জীবনী
বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তার বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে *কাজী জহির* পরিচালিত উর্দু ভাষার *বন্ধন* ছবিতে কিশোর শিল্পী হিসেবে অভিনয় করেছিলেন। এছাড়াও তিনি *রেডিও পাকিস্তান* এবং *ভয়েস অফ আমেরিকা* এর প্রচারিত নাটকেও কণ্ঠ দিয়েছেন।

## চলচ্চিত্র জীবন
বেলাল আহমেদ ১৯৬৭ সালে চলচ্চিত্র পরিচালক *নজরুল ইসলামের* সাথে *স্বরলিপি* চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন *নয়নের আলো* ছবিটি। *নয়নের আলো* মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- *ঘর আমার ঘর* (১৯৮৬), *আমানাত* (১৯৮৭), *বন্ধন* ও *গঙ্গা যমুনা* (১৯৮৮), *সাক্ষী প্রমাণ* (১৯৮৯) এবং ১৯৯০ সালে *ক্রিমিনাল* ছবিটি নির্মাণ করে আবার দীর্ঘ বিরতিতে চলে যান।

এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে *অনিশ্চিত যাত্রা* নামে একটি চলচ্চিত্র নির্মাণের কাজ শুরু করেছেন। এই চলচ্চিত্রটি ২০১২ সালে মুক্তি দেয়া হবে।

সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি *ভালোবাসবোই তো* এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল। 

## পরিচালিত চলচ্চিত্রসমূহ

* *[[নাগরদোলা (চলচ্চিত্র)|নাগরদোলা]]* - (১৯৭৯)
* *নয়নের আলো* - (১৯৮৪)
* *ঘর আমার ঘর* - (১৯৮৬)
* *আমানাত* - (১৯৮৭)
* *বন্ধন* - (১৯৮৮)
* *গঙ্গা যমুনা* - (১৯৮৮)
* *[[সাক্ষী প্রমাণ (চলচ্চিত্র)|সাক্ষী প্রমাণ]]* - (১৯৮৯)
* *[[ক্রিমিনাল]]* - (১৯৯০)
* *[[নন্দিত নরকে (চলচ্চিত্র)|নন্দিত নরকে]]* - (২০০৬)
* *অনিশ্চিত যাত্রা* - (২০১২)
* *ভালোবাসবোই তো* - (২০১৪ অসমাপ্ত)


## সম্মাননা

### আন্তর্জাতিক চলচ্চিত্র উত্সবে অংশগ্রহণ

#### আন্তর্জাতিক সম্মাননা

### জাতীয় চলচ্চিত্র পুরস্কার

## মহাপ্রয়াণ
## আরও দেখুন

## তথ্যসূত্র

## বহিঃসংযোগ
*  - এ

বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী অভিনেতা
বিষয়শ্রেণী:১৯৪৮-এ জন্ম
বিষয়শ্রেণী:২০১৪-এ মৃত্যু
চেব মামি

**চেব মামি** (আরবি: شاب مامي; ইংরেজি: Cheb Mami) (জন্ম: ১লা জানুয়ারি, ১৯৬৬ সাইদা, আলজেরিয়া), একজন আলজেরিয়ান রাই গায়ক। তার পূর্ণ নাম **আহমেদ খেলিফাতি মোহামেদ** (আরবি: أحمد خليفاتي محمد‎; ইংরেজি: Ahmed Khelifati Mohamed)। তিনি আলজেরিয়ান আরবি, ফরাসি এবং কখনো কখনো মিশরীয় আরবি *[[লাইয়ালি]]* তেও গান এবং কথা বলেন।

জুলাই ২০১০ সালে, মামিকে মাদক সেবন এবং একজন প্রাক্তন ভাবপ্রবণ সহকর্মীকে ধর্ষণের অভিযোগে ফ্রান্সে আটক করা হয়। প্যারিসের একটি আদালতের বিচারে তিনি দোষী সাব্যস্ত প্রমাণিত হন এবং তাকে পাঁচ বছরের কারাগার দন্ডি দেওয়া হয়। ২০১১ সালের মার্চে তিনি শর্তাধীন মুক্তি পান।

## জীবনী
চেব মামি গ্রাবা-এল-ওয়েদ, সাইদা, দক্ষিণ-পশ্চিম আলজেরিয়ার একটি জনাকীর্ণ এলাকা জন্ম গ্রহণ করেন। এটি ওরানের ১৭০ কিলোমিটার দক্ষিণে অবস্থিত। তিনি একটি শ্রমিক পরিবারে জন্ম গ্রহণ করেন। ছোট সময় তিনি সাইদার রাস্তায় বাদ্যযন্ত্র বাজাতেন এবং গান গাইতেন। ১৯৮০ সাল থেকে, তিনি স্থানীয় বিবাহ এবং অনুষ্ঠানে গান গাইতে শুরু করেন।

১৯৮২ সালে, ১৬ বছর বয়সী কিশোরীদের আলহান ওয়া চাবাব রেডিও অনুষ্ঠানে অংশগ্রহণ করেন। এটি রেডিও টেলিভিশন আলজেরিয়ার আয়োজিত একটি গানের প্রতিযোগিতার অনুষ্ঠান ছিল। সেখানে তিনি "এল মারসাম" (পবিত্র স্থান) গানটি গান। এটি ছিল ১৯২০ সালের একটি ক্লাসিক ওরানেস সঙ্গীত। শ্রোতা তার গানটি শোনে মুগ্ধ হন এবং তার মিলিত কণ্ঠ্য স্বরভঙ্গি যা পুরোপুরি গানটির শিরোনামটিকে ফুটিয়ে তোলে।

## নির্বাচিত ডিস্কোগ্রাফি

## তথ্যসূত্র

## বহিঃসংযোগ
* চেব মামির অফিসিয়াল ওয়েবসাইট (ফরাসি/ইংরেজি/আরবি)
* চেব মামির গানের ইংরেজি অনুবাদ শাওশারা.কম এ।
* Télécharger Cheb Mami Mp3

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় সঙ্গীতশিল্পী
বিষয়শ্রেণী:আরব গায়ক
বিষয়শ্রেণী:আরব সঙ্গীতশিল্পী
বিষয়শ্রেণী:ফরাসি গায়ক
বিষয়শ্রেণী:রাই সঙ্গীতশিল্পী
বিষয়শ্রেণী:বিশ্ব সঙ্গীত পুরস্কার বিজয়ী
বিষয়শ্রেণী:বিকজ মিউজিকের শিল্পী
বিষয়শ্রেণী:ভার্জিন রেকর্ডসের শিল্পী
বিষয়শ্রেণী:রোটানা রেকর্ডের শিল্পী
বিষয়শ্রেণী:২১শ শতাব্দীর ফরাসি গায়ক
সিলেট সিটি কর্পোরেশন

**সিলেট সিটি কর্পোরেশন** ২০০১ খ্রিষ্টাব্দে প্রতিষ্ঠিত হয়। এই সিটি কর্পোরেশন, "সিলেট সিটি কর্পোরেশন আইন, ২০০১" অনুযায়ী প্রতিষ্ঠিত হয় অথবা বলা যায় সিটি কর্পোরেশন স্থাপনকল্পে উক্ত আইন প্রণীত হয়। এই সিটি কর্পোরেশন এলাকা গণপ্রজাতন্ত্রী বাংলাদেশের সংবিধানের ৫৯ অনুচ্ছেদের উদ্দেশ্য পূরণার্থে একটি স্থানীয় প্রশাসনিক ইউনিট হিসেবে প্রতিষ্ঠিত৷ পরবর্তিকালে এই আইন ২০০২ সংশোধিত হয়ে হয় "সিলেট সিটি কর্পোরেশন (সংশোধন) আইন ২০০২"।

## ওয়ার্ড

## প্রশাসনিক কর্মকর্তা
thumb|সিলেট সিটি কর্পোরেশনের মহল্লা জিওকোড ম্যাপ

যেকোনো সিটি কর্পোরেশনের মতোই সিলেট সিটি কর্পোরেশনের প্রধান কর্তাব্যক্তি হচ্ছেন মেয়র। ২০১২ খ্রিষ্টাব্দে এর মেয়র পদে অধিষ্ঠিত ছিলেন মেয়র বদর উদ্দিন আহমেদ কামরান। বর্তমান মেয়র পদটি শুন্য রয়েছে। এছাড়া অন্যান্য প্রশাসনিক কর্মকর্তার মধ্যে রয়েছেন কাউন্সিলর ও অন্যান্য সাধারণ কর্মচারীগণ।

## পুরস্কার ও অর্জন
প্রতিষ্ঠার পরে সিলেট সিটি কর্পোরেশন জন্মনিবন্ধন কার্যক্রমে গঠনমূলক সাফল্যের স্বাক্ষর রাখায় জাতীয় পুরস্কারপ্রাপ্ত হয়। স্থানীয় সরকার মন্ত্রণালয়ের আওতাধীন জন্মনিবন্ধন কার্যক্রমে ৪৫ দিন বয়সের মধ্যে সর্বোচ্চ সংখ্যক শিশুর জন্ম নিবন্ধনকারী সফল ১৩টি প্রতিষ্ঠানের মধ্যে এই সিটি কর্পোরেশন প্রথম হবার গৌরব অর্জন করে।

## মেয়রদের তালিকা

## তথ্যসূত্র

## বহিঃসংযোগ
* সিলেট সিটি কর্পোরেশন আইন, ২০০১, bdlaws.minlaw.gov.bd.
* সিলেট সিটি কর্পোরেশন

বিষয়শ্রেণী:সিলেট জেলা
বিষয়শ্রেণী:সিলেট সিটি কর্পোরেশন
বিষয়শ্রেণী:সিলেট
বিষয়শ্রেণী:বাংলাদেশের সিটি কর্পোরেশন
গৌহাটি উচ্চ আদালত

**গৌহাটি উচ্চ ন্যায়ালয়** () ১৯৩৫ সালের ভারত শাসন আইন অনুযায়ী ১ মার্চ, ১৯৪৮ প্রতিষ্ঠিত হয়। আদি নাম ছিল আসাম ও নাগাল্যান্ড হাইকোর্ট। ১৯৭১ সালে উত্তর-পূর্বাঞ্চল এলাকা (পুনর্বিন্যাস) আইন অনুযায়ী নাম হয় গৌহাটি হাইকোর্ট। রাজ্যের সংখ্যার হিসেবে গৌহাটি হাইকোর্ট সবচেয়ে বড়ো এক্তিয়ার এলাকার অধিকারী। আসাম, অরুণাচল প্রদেশ, মণিপুর, মেঘালয়, নাগাল্যান্ড, ত্রিপুরা ও মিজোরাম এই উচ্চ আদালতের এক্তিয়ারভুক্ত।

## প্রধান সীট এবং বেঞ্চ
গৌহাটি হাইকোর্টের প্রধান কার্যালয় আসামের গুয়াহাটিতে। তাছাড়া ছ-টি আউটলেইং বেঞ্চ আছে। এগুলি হল:
# কোহিমা বেঞ্চ, নাগাল্যান্ডের জন্য (১ ডিসেম্বর, ১৯৭২-এ প্রতিষ্ঠিত)।
# ইম্ফল বেঞ্চ, মণিপুরের জন্য (২৪ জানুয়ারি, ১৯৭২-এ প্রতিষ্ঠিত)।
# আগরতলা বেঞ্চ, ত্রিপুরার জন্য (১ ডিসেম্বর, ১৯৭২-এ প্রতিষ্ঠিত)।
# শিলং বেঞ্চ, মেঘালয়ের জন্য (১ ডিসেম্বর, ১৯৭২-এ প্রতিষ্ঠিত)।
# আইজল বেঞ্চ, মিজোরামের জন্য (১ ডিসেম্বর, ১৯৭২-এ প্রতিষ্ঠিত)।
# ইটানগর বেঞ্চ, অরুণাচলের জন্য (১ ডিসেম্বর, ১৯৭২-এ প্রতিষ্ঠিত)।

## ইতিহাস
স্বাধীনতার পর আসাম বিধানসভা রাজ্যে একটি হাইকোর্ট স্থাপনের প্রস্তাব পাস করে। ১ মার্চ, ১৯৪৮ ভারতের গভর্নর-জেনারেল ১৯৩৫ সালের ভারত শাসন আইন অনুযায়ী নিজ ক্ষমতাবলে আসাম হাইকোর্ট স্থাপন করেন। ৫ এপ্রিল, ১৯৪৮ ভারতের প্রধান বিচারপতি হরিলাল কানিয়া হাইকোর্ট ভবন উদ্বোধন করেন। সেই দিনই স্যার আর. এফ. লজ প্রথম মুখ্য বিচারপতি হিসেবে শপথ নেন। প্রথমে শিলং-এ চালু হলেও ১৪ আগস্ট ১৯৪৮ গুয়াহাটিতে সরিয়ে আনা হয়। ১ ডিসেম্বর ১৯৬৩-এ নাগাল্যান্ড রাজ্য গঠিত হলে হাইকোর্টের নাম পালটে রাখা হয় আসাম ও নাগাল্যান্ড হাইকোর্ট। ১৯৭১ সালে উত্তর-পূর্বাঞ্চল এলাকা (পুনর্বিন্যাস) আইন বলে উক্ত অঞ্চলের এলাকা পুনর্বিন্যাস করে পাঁচটি নতুন রাজ্য গঠিত হয় - আসাম, নাগাল্যান্ড, মণিপুর, মেঘালয় ও ত্রিপুরা। সেই সঙ্গে দুটি কেন্দ্রশাসিত অঞ্চলও গঠিত হয় - মিজোরাম ও অরুণাচল প্রদেশ। এই সময় হাইকোর্টের নাম পালটে গৌহাটি হাইকোর্ট করা হয়।

## আরও দেখুন
* ভারতের হাইকোর্ট

## তথ্যসূত্র

* Jurisdiction and Seats of Indian High Courts
* Judge strength in High Courts increased

## বহিঃসংযোগ
* গৌহাটি হাইকোর্ট ওয়েবসাইট

বিষয়শ্রেণী:ভারতের উচ্চ আদালত
বিষয়শ্রেণী:আসাম
বিষয়শ্রেণী:গৌহাটি
বিষয়শ্রেণী:গুয়াহাটি
বিষয়শ্রেণী:আসাম সরকার
বিষয়শ্রেণী:১৯৪৮-এ ভারতে প্রতিষ্ঠিত
ফজল শাহাবুদ্দীন

**ফজল শাহাবুদ্দীন** (জন্মঃ ফেব্রুয়ারি ৪, ১৯৩৬ - মৃত্যুঃ ৯ ফেব্রুয়ারি, ২০১৪) বাংলাদেশের একজন খ্যাতিমান আধুনিক কবি। তিনি বিংশ শতকের *ষাট দশকের কবি* হিসাবে চিহ্নিত। কর্মসূত্রে দীর্ঘকাল তিনি সাংবাদিকতা করেছেন। এছাড়া স্বাধীন বাংলাদেশে সাপ্তাহিক পত্রিকার প্রচলনে তিনি পথিকৃতের ভূমিকা রেখেছেন। তার কর্মজীবনের অন্যতম স্বীকৃতি একুশে পদক। তার কবিতা পৃথিবীর বেশ কয়েকটি ভাষায় অনূদিত হয়েছে।

## জন্ম ও শিক্ষাজীবন
তিনি ১৯৩৬ সালে ব্রাহ্মণবাড়িয়ায় জন্মগ্রহণ করেন,
 এবং তার কবিতার বিস্তৃতি ষাটের দশকের মাঝামাঝি থেকে মৃত্যু পর্যন্ত পরবর্তী ৪ দশক। তিনি সাপ্তাহিক বিচিত্রা পত্রিকার প্রতিষ্ঠাতা সম্পাদক ছিলেন, এছাড়া তিনি আরও কাজ করেছেন সচিত্র সন্ধানী এবং দৈনিক বাংলা পত্রিকায়। ৭৮তম জন্মদিনের ৫ দিনে পরে ২০১৪ সালে কবি শাহাবুদ্দীন মৃত্যুবরণ করেন।
thumb|right|200px|ফজল শাহাবুদ্দীনের ৭০তম জন্মদিন উপলক্ষে প্রচারিত পোস্টার।

## কর্মজীবন
ফজল শাহাবুদ্দীন সাপ্তাহিক বিচিত্রা পত্রিকার প্রতিষ্ঠাতা সম্পাদক হিসাবে কাজ করেন দীর্ঘদিন। এরপর পুরানা পল্টনে হারুন এন্টারপ্রাইজ নামের ডায়রি প্রস্তুতকারী প্রতিষ্ঠানের অন্যতম পরিচালক হিসাবে কাজ করতেন। হারুন এন্টারপ্রাইজটির অফিস ছিল কবি, সাহিত্যিক, বুদ্ধিজীবীদের আড্ডা। ১৯৯২ সালে দৈনিক জনকন্ঠ প্রকাশের প্রাক্কালে তিনি এর সাহিত্যপাতা ও অলংকরণে প্রথম দিকে যুক্ত হন। ফজল শাহাবুদ্দীন এখান থেকে একটি লিটল ম্যাগাজিন সম্পাদনা করেছেন। সামরিক শাসক হুসেইন মুহাম্মদ এরশাদ এর বন্ধু হিসাবে রাষ্ট্রীয় সুবিধা নিয়ে একটি আন্তর্জাতিক কবিতা কেন্দ্র করার চেষ্টা করেন এবং কয়েকবার আন্তর্জাতিক কবিতা সম্মেলন করেন। তিনি বাংলাদেশে বসন্তকালীন কবিতা উৎসবের আয়োজক, যার ধারা বর্তমানেও অব্যাহত। কবি মৃত্যুর পূর্ব পর্যন্ত হারুন এন্টারপ্রাইজে বসতেন এবং নিয়মিত আড্ডা ও সাহিত্যভাবনার মধ্যেই তার সময় কাটাতেন। সাবেক সামরিক শাসক এরশাদ এর সঙ্গে বন্ধুত্বের সুবাদে তিনি তার সহায়তা নিয়ে একটি কবিতাকেন্দ্র নামে একটি পূর্ণাঙ্গ ইনস্টিটিউট গড়ারও স্বপ্ন দেখতেন।

## সাহিত্যকর্ম

ফজল শাহাবুদ্দীনের উল্লেখযোগ্য গ্রন্থের মধ্যে রয়েছে
* তৃষ্ণার অগ্নিতে একা
* অকাঙ্ক্ষিত অসুন্দর
* আততায়ী সূর্যাস্ত
* অন্তরীক্ষে অরণ্য
* সান্নিধ্যের আর্তনাদ
* আলোহীন অন্ধকারহীন
* সনেটগুচ্ছ
* অবনিশ্বর দরোজায়
* আমার নির্বাচিত কবিতা
* হে নীল সমুদ্র হে বৃক্ষ সবুজ
* লংফেলোর নির্বাচিত কবিতা
* দিকচিহ্নহীন
* ছিন্নভিন্ন কয়েকজন
* জখন জখম নাগমা
* Selected Poems
* Solitude
* Towards the Earth
* বাতাসের কাছে
* ছায়া ক্রমাগত
* নিসর্গের সংলাপ
* পৃথিবী আমার পৃথিবী
* ক্রন্দনধ্বনি
* ক্রমাগত হাহাকার

## পুরস্কার
* বাংলা একাডেমি সাহিত্য পুরস্কার - ১৯৭৩ 
* একুশে পদক

## তথ্যসূত্র

বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:১৯৩৬-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:বাঙালি কবি
বিষয়শ্রেণী:বাংলাদেশী কবি
বিষয়শ্রেণী:ব্রাহ্মণবাড়িয়া জেলার কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাঙালি লেখক
বিষয়শ্রেণী:বনানী কবরস্থানে সমাধিস্থ
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী পুরুষ কবি
বিষয়শ্রেণী:২০শ শতাব্দীর কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
তসবিহ (জপমালা)

thumb|right|200px|তাসবীহ
**তাসবীহ** বা **জপমালা** একটি প্রথাগত ধর্মীয় উপাসনার বস্তু। তাসবীহ আরবি শব্দ (তাজবীহ) থেকে এসেছে (تارجاالخارجي )। সাধরনত একটা সুতার মধ্যে অনেকগুলো বোতাম বা গোটা গেঁথে তাসবীহ তৈরি হয়। অতীতে প্রাকৃতিক উপাদান বা বিভিন্ন গাছের ফল বা বীজ দিয়ে তাসবীহ তৈরি হলেও অধুনা প্লাস্টিক, পিতল, সংকর ধাতু ইত্যাদির সমন্বয়েও তাসবীহ তৈরি হতে দেখা যায়।

## ব্যবহার
### ইসলাম
মধ্যযুগ থেকেই আরবরা এই বস্তুটি ধমীর্য় উপাসনায় ব্যবহার করত। মুসলমানেরা এটি ব্যবহার করে এবং ইসলাম ধর্মের বিভিন্ন বাণীবাহক (নবী) ও তাদের সহচররাও (সাহাবি) এর ব্যবহার করতেন। একটি তাসবীহতে ১০০টি আলাদা আলাদা বোতাম বা গোটা থাকে, যে বোতামগুলো গুণে গুণে ব্যক্তি ঈশ্বরের (আল্লাহ) নাম জপ করেন। তবে তাসবীহতে ১০০'রও অধিক অথবা এর কম বোতামও থাকতে পারে তবে বোতামগুলো ১–১০০ পর্যন্ত পড়তে হয়। এর মধ্যে প্রতি ৩৩টি বোতাম ধরার পরে একবার থামতে হয় এবং *বিসমিল্লাহির রহমানির রহীম* বা *পরম কুরুণাময় ও অসীম দয়ালু আল্লাহ'র নামে* বলে নিয়ে আবার পড়তে হয়।

### হিন্দুধর্ম
হিন্দুধর্মেও ঈশ্বরের নাম জপ করতে 'জপমালা' হিসেবে তাসবীহ ব্যবহৃত হয়ে থাকে।

## তথ্যসূত্র

## বহিঃসংযোগ

বিষয়শ্রেণী:ধর্মীয় অনুষঙ্গ
বিষয়শ্রেণী:যপমালা
বিষয়শ্রেণী:খ্রিস্টান পরিভাষা
মলা

**মলা** বা  ***এ্যাম্বলিফারিংডন*** বা **মৌরোলা** হচ্ছে স্বাদু পানির মাছের একটি গণের নাম। এদের দেহ দুই পাশ থেকে চ্যাপ্টা এবং লম্বা। এর লেজ দুইবিভক্ত।

## প্রজাতি
*এ্যাম্বলিফারিংডন* গণে ৫টি গৃহীত প্রজাতি রয়েছে।
* *[[Amblypharyngodon atkinsonii]]* (Blyth, 1860) (Burmese carplet)
* *[[Amblypharyngodon chulabhornae]]* Vidthayanon & Kottelat, 1990
* *[[Amblypharyngodon melettinus]]* (Valenciennes, 1844) (Attentive carplet)
* দেশি মলা, *Amblypharyngodon microlepis* (Bleeker, 1854) (Indian carplet)
* *[[Amblypharyngodon mola]]* (F. Hamilton, 1822) (Mola carplet)

## শ্রেণীবিন্যাস
Cypriniiformes বর্গের Cyprinidae। যার ইংরেজি নাম Amblypharyngodon mola। এটি বাংলাদেশের স্থানীয় মাছ।

## বাসস্থান
এটি একটি মিঠা পানির মাছ। এটি বেশিরভাগ পুকুর, ডোবা বা বদ্ধ জলাশয়ে পাওয়া যায়।

## চাষ পদ্ধতি
এই মাছ ছোট পুকুর যেমন :০.২ একরের কম জায়গায়ও চাষ করা যায়। তাছাড়া ডোবা ও গর্তেও এই মাছ চাষ করা যায়।

## রন্ধন প্রণালী

এই মাছ সাধারণত ঝোল দিয়ে রান্না করা হয়।
## পুষ্টিমানের অন্তর্জাতিক স্বীকৃতি
হ্যাচারিতে মলার রেণু উৎপাদন করে জাতীয় পর্যায়ে স্বর্ণপদক পেয়েছেন ময়মনসিংহের মৎস্য খামারি নুরুল হক। ডেনমার্কের কোপেন হেগেন ইউনিভার্সিটির শিক্ষক পুষ্টিবিদ ড. শকুন্তলা থিলস্টেড এই মাছ নিয়ে তার গবেষণা এবং বিশ্বের বিভিন্ন দেশে মাছটিকে জনপ্রিয় করতে অবদান রাখায় গত বছর বিশ্ব খাদ্য সংস্থার পুরস্কার লাভ করেন। তার গবেষণায় প্রমাণিত হয়, কম মূল্যের এবং স্থানীয়ভাবে সহজলভ্য এই মলায় উচ্চ মাত্রার একাধিক প্রয়োজনীয় অণুপুষ্টি ও ফ্যাটি অ্যাসিড রয়েছে। যা শিশুদের মস্তিষ্কের গঠন ও বিকাশের জন্য অনন্য ভূমিকা রাখতে সক্ষম। তিনি গবেষণায় দেখান, শিশুদের জীবনের প্রথম এক হাজার দিন বিকাশের জন্য খুব গুরুত্বপূর্ণ। এ সময় শিশু ও মায়েদের পুষ্টি ও স্বাস্থ্যের জন্য জীবন গঠনকারী সব খাদ্যমান নিশ্চিত করতে পারে মলা মাছ।

## তথ্যসূত্র

## বহিঃসংযোগ
* ছবি

বিষয়শ্রেণী:বাংলাদেশের মাছ
বিষয়শ্রেণী:এশিয়ার স্বাদু পানির মাছ
স্কেচআপ

**স্কেচআপ** () একটি ত্রিমাত্রিক মডেলিং প্রোগ্রাম যা গুগল দ্বারা বাজারজাতকৃত। এটি তৈরী হয়েছে স্থাপত্যশিল্প, পুরকৌশল, যান্ত্রিক প্রকৌশলী, চলচ্চিত্র প্রস্তুতকারক, গেম ডেভেলপারদের জন্য। প্রোগ্রামটি সহজবোধ্য এবং গুগল আর্থ এর মডেল সম্পাদন করা যায়।
গুগলের ত্রিমাত্রিক ওয়্যারহাউস স্কেচআপ গ্রাহকদের/ব্যবহারকারীদের ত্রিমাত্রিক মডেল ডাউনলোড, অনুসন্ধান এবং সেখানে অবদান রাখার সুযোগ করে দেয়।

## ইতিহাস
১৯৯৯ সালে ব্র্যাড শেল প্রতিষ্ঠিত @Last Software (বোল্ডার, কলোরাডো) দ্বারা স্কেচআপ সফটওয়্যার তৈরী করা হয়। স্কেচআপ আগস্ট, ২০০০ সালে ত্রিমাত্রিক বিষয়বস্তু নির্মাণের হাতিয়ার তৈরীর একটি সাধারণ উদ্দেশ্য নিয়ে আত্মপ্রকাশ করে। "প্রত্যেকের জন্য ৩ডি" এই স্লোগান নিয়ে এমন একটি সফটওয়্যার প্রোগ্রাম তৈরী করা হয় যা পেশাদার ব্যক্তিদের স্বাধীনভাবে ও পছন্দমত বিভিন্ন মডেল তৈরী করার সুযোগ দিবে, যা ব্যবহার করতে মজার এবং শিখতে সহজবোধ্য হবে। এবং ডিজাইনাররা সহজেই কিছু সম্পাদন করতে পারবে যা গতানুগতিক সফটওয়ারে সম্ভব হবেনা। এছাড়াও ব্যবহারকারী বান্ধব কিছু বাটন এর ব্যবহারকে আরও সহজে করা হবে। প্রোগ্রামটি এর প্রথম ট্রেডশোতে কমিউনিটি চয়েস অ্যাওয়ার্ড জয়ী হয়েছে ২০০০ সালে। এর সাফল্যের কারণ ছিল অন্যান্য ত্রিমাত্রিক সরঞ্জাম এর চেয়ে কম শিক্ষণ সময়ের জন্য। গুগল কর্তৃপক্ষ গুগল আর্থ এর জন্য @Last Software এর একটি প্লাগইন এর কাজ দেখে আকৃষ্ট হয় এবং ১৪ই মার্চ, ২০০৬ এ @Last Software অধিগত করে। ৯ই জানুয়ারী, ২০০৭, স্কেচআপ ৬ মুক্তি পায় নতুন সরঞ্জাম সহ যেমন লেআউট, কার্সরের অনুসরণ ক্ষমতা প্রভৃতি। ৯ই ফেব্রুয়ারি, ২০০৭, একটি রক্ষণাবেক্ষণ হালনাগাদ রিলিজ হয়। এটিতে বাগ সংশোধন করা হয়, কিন্তু কোন নতুন বৈশিষ্ট আনা হয়নি। ১৭ই নভেম্বর, ২০০৮, স্কেচআপ ৭ মুক্তি পায়। ব্যবহার উন্নত, স্কেচআপ গুগুলের ত্রিমাত্রিক ওয়্যারহাউস, লেআউট ২, উন্নত রুবি এপিআই যোগ করা হয়। উইন্ডোজ ২০০০ এর সমর্থন ক্ষমতা অপসারণ করা হয়। ১লা সেপ্টেম্বর, ২০১০, স্কেচআপ ৮ রিলিজ হয়। নতুন উন্নতি ও পরিবর্তনগুলো হল- গুগল ম্যাপস এর মাধ্যমে মডেলের পার্থিব অবস্থান নির্নয়, স্কেচআপে রঙিন ম্যাপ, ছবির ম্যাচিং এর উন্নতি, বিল্ডিং মেকার ইন্টিগ্রেশন, এবং দৃশ্যের থাম্বনেল। ম্যাক ওএস এক্স টাইগার সমর্থন এই সংস্করণে যুক্ত হয়েছিল।

## পেটেন্ট
স্কেচআপের একটি মার্কিন পেটেন্ট ৬.৬২৮.২৭৯ রয়েছে এর পুশ/পুল প্রযুক্তিবিদ্যার উপর। পেটেণ্ট নভেম্বর, ২০০০ এ কার্যকর করা হয়।

## গুগল স্কেচআপ
২৭শে এপ্রিল, ২০০৬ এ গুগল স্কেচআপকে স্বাধীনভাবে-ডাউনলোডযোগ্য সংস্করণ হিসেবে ঘোষণা করল। বিনামূল্যে সংস্করণে গুগল স্কেচআপ প্রো এর কিছু বৈশিষ্ট্য অনুপস্থিত ছিল। কিন্তু গুগল আর্থ এবং ত্রিমাত্রিক ওয়্যারহাউস এ কন্টেন্ট আপলোড করার ইন্টিগ্রেটেড সরঞ্জাম অন্তর্ভুক্ত ছিল।

## আরও দেখুন
* ত্রিমাত্রিক ওয়্যারহাউস
* ত্রিমাত্রিক কম্পিউটার গ্রাফিক্স
* গুগল

## তথ্যসূত্র

## বহিঃসংযোগ
* 
* SketchUp Extension Warehouse
* SketchUp 3D Warehouse
* SketchUp Video Tutorials 
* SketchUp Related 3D Community

বিষয়শ্রেণী:২০০০-এর সফটওয়্যার
বিষয়শ্রেণী:ত্রিমাত্রিক কম্পিউটার গ্রাফিক্স
বিষয়শ্রেণী:কম্পিউটার-এডেড নকশা সফটওয়্যার
বিষয়শ্রেণী:গুগল সফটওয়্যার
বিষয়শ্রেণী:ম্যাক ওএস এক্স সফটওয়্যার
বিষয়শ্রেণী:উইন্ডোজ সফটওয়্যার
বিষয়শ্রেণী:২০০০-এ প্রতিষ্ঠিত সফটওয়্যার কোম্পানি
বিষয়শ্রেণী:গুগল অধিগ্রহণ
বিষয়শ্রেণী:উইন্ডোজের জন্য কম্পিউটার-সহায়ক নকশা সফটওয়্যার
ইন্টারনেট টাইম সিস্টেম

থাম্ব|সোয়াচ ইন্টারনেট সময়ের লোগো
**সোয়াচ ইন্টারনেট সময়** (বা **বিট সময়**) ১৯৯৮ সালে চালু দশমিক (ডেসিমাল) সময়ের ধারণা, যা সোয়াচ কর্পোরেশনের "বিট" ঘড়ির বিপণন প্রচারের অংশ হিসেবে সোয়াচ দ্বারা প্রবর্তিত।

ঘণ্টা এবং মিনিটের পরিবর্তে, গড় সৌর দিনকে ১০০০ ভাগে বিভক্ত করা হয়, যাকে ".বিটস" বলা হয়। প্রতিটি বিট ১ মিনিট ২৬.৪ সেকেন্ড স্থায়ী হয়। ইন্টারনেট টাইম মেরিডিয়ান বা মধ্যাহ্নকালীন সময়ের ওপর নির্ভর করে চলে যা গ্রিনিচমানের বিপরীত। এটি “বিএমটি মেরিডিয়ান” নামে পরিচিত । “বিএমটি মেরিডিয়ান” - এই মানটা সেন্ট্রাল ইউরোপিয়ান শীতকাল/ষ্ট্যাণ্ডার্ড সময় ইউটিসি +১ ঘণ্টা হিসেবে কাজ করে । মধ্যরাতে বিএমটি সময় হয় = ০০০ .বিট। দুপুর হয় ৫০০ .বিট সম্পূর্ণ হলে।

## টাইম ইউনিট পার্থক্য

* ১ .বিট = ০.০০১ দিন, ১,দিন = ১০০০ .বিট
* ১ .বিট = ০.০২৪ ঘণ্টা, ১ ঘণ্টা = ৪১.৬৬৬ .বিট
* ১ .বিট = ১.৪৪ মিনিট, ১ মিনিট = ০.৬৯৪৪ .বিট
* ১ .বিট = ৮৬.৪সেকেন্ড, ১ সেকন্ড = ০.০১১৫৭ .বিট

## ইন্টারনেট টাইমের সুবিধা

* পুরাতন নিয়মে অর্থাৎ ২৪ ঘণ্টা,৬০ মিনিট,৬০ সেকেন্ড এভাবে এর সময় গণনা হয়না।
* সাধারণ নিয়মে সময় গণনা হয়।
* অঞ্চলভেদে কোন প্রকার সময়ের পার্থক্য হয়না।

## তথ্যসূত্র

বিষয়শ্রেণী:সময়
বিষয়শ্রেণী:ইন্টারনেট
বিষয়শ্রেণী:১৯৯৮-এ কম্পিউটার সম্পর্কিত প্রবর্তন
বিষয়শ্রেণী:সময়ের একক
বিষয়শ্রেণী:সুইজারল্যান্ডীয় উদ্ভাবক
ত্রিমাত্রিক ওয়্যারহাউস

স্কেচআপ ৩ডি ওয়্যারহাউস হলো গুগলের একটি ওপেন সোর্স লাইব্রেরি পরিসেবা যেখানে স্কেচআপ ব্যবহারকারীগন ত্রিমাক্রিক বা ৩ডি স্কেচ মডেল বিনামুল্যে শেয়ার করতে ডাউনলোড, আপলোড করতে পারেন।

## তথ্যসূত্র

বিষয়শ্রেণী:Google services
সোনিয়া উইলিয়ামস

**সোনিয়া অলিভিয়া উইলিয়ামস** (জন্ম ২৮শে মে, ১৯৭৯) একজন মহিলা স্প্রিন্টার যিনি আন্তর্জাতিক ক্ষেত্রে অ্যান্টিগুয়া ও বার্বুডার প্রতিনিধিত্ব করেন।

উইলিয়ামস বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন। তিনি ১০০মিটার দৌড়বাজীতে অংশ নিয়ে প্রথম রাউন্ডে ষষ্ঠ স্থান অধিকার করেন; তাই আর এগোতে পারেননি। তার দৌড়াতে সময় লাগে ১২.০৪সেকেন্ড।

## জন্ম ও শিক্ষাজীবন

## কর্মজীবন

## পুরস্কার ও সম্মাননা

## তথ্যসূত্র
* sports-reference
* 

## বহি:সংযোগ

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যান্টিগুয়া ও বার্বুডা দৌড়বিদ
বিষয়শ্রেণী:অ্যান্টিগুয়া ও বার্বুডার ক্রীড়াবিদ
বিষয়শ্রেণী:অ্যান্টিগুয়া ও বার্বুডার অলিম্পিক ক্রীড়াবিদ
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কমনওয়েলথ গেমসে এন্টিগুয়া ও বার্বুদার প্রতিযোগী
বিষয়শ্রেণী:১৯৯৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অলিম্পিক নারী স্প্রিন্টার
২০০৮ গ্রীষ্মকালীন অলিম্পিকে মল্লক্রীড়া – নারীদের ১০০ মিটার

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[১০০মিটার]]** সবেগে দৌড়ানোর প্রতিযোগিতা আগস্টের ১৬ ও ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।

২০০৮ অলিম্পিকে যোগ্যতানির্ণয়ের মাপকাঠি ছিল ১১.৩২ সেকেন্ড (এ মান) এবং ১১.৪২ সেকেন্ড (বি মান)।

এই প্রতিযোগিতায় জামাইকার প্রতিযোগিনীরা সম্পূর্ণ আধিপত্য বিস্তার করে রেখেছিলেন। শেলি-অ্যান ফ্রেজার স্বর্ণপদক জেতেন এবং শ্যারন সিম্পসন ও ক্যারন স্টুয়ার্ট রৌপ্য পদক জেতেন। যেহেতু, সিম্পসন ও স্টুয়ার্ট দুজনেই একই সময় ১০.৯৮ সেকেন্ডে প্রতিযোগিতা শেষ করেন, তাই দুটি রৌপ্য পদক দেওয়া হয়; ফলে সরকারিভাবে, কোনো ব্রোঞ্জ পদক দেওয়া হয় নি।

ফাইনালে পিস্তল ছোঁড়ার মুহূর্তে আমেরিকান দৌড়বীর টোরি এডওয়ার্ডস নড়ে ওঠেন, এবং সম্ভবতঃ মনে করেছিলেন আবার প্রতিযোগিতা শুরু হবে; কিন্তু, তা না হওয়ায় তিনি সবশেষে প্রতিযোগিতা শেষ করেন। প্রতিযোগিতার শেষে, যুক্তরাষ্ট্র দলের পক্ষ থেকে এডওয়ার্ডসের ভুল শুরুর কারণ দেখিয়ে পুনর্বার দৌড়ের অনুরোধ করা হয়, কিন্তু তা খারিজ হয়ে যায় ও ফলাফল একই থাকে। এডওয়ার্ডসের বিবৃতি সত্বেও, প্রকৃতপক্ষে তার প্রতিক্রিয়ার সময় ০.১৭৯ সেকেন্ড দ্রুততম না হলেও আটজন প্রতিযোগিনীর মধ্যে ধীরতমও ছিল না। হয়ত, তিনি যখন নড়ে ওঠেন তখন তিনি পায়ের কাছের ব্লকগুলিতে যথেষ্ট পরিমাণ চাপ দেননি যাতে অ্যালার্ম বেজে ওঠে, বা হয়তো, তার শরীরের উপরের অংশই শুধু নড়ে ওঠে; পা ছিল স্থির।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী 
* **q** = হিটে সেরা সময়ের ভিত্তিতে যোগ্যতাঅর্জনকারী 

* **PB** = ব্যক্তিগত সেরা
* **SB** = মরশুম সেরা 
* **NR** = জাতীয় রেকর্ড

### রাউন্ড ১
প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল বা রাউন্ড ২ অনুষ্ঠিত হয়।

### রাউন্ড ২
প্রত্যেক হিটের প্রথম তিনজন **(Q)** ও সবমিলিয়ে পরবর্তী সেরা **(q)** একজনকে নিয়ে সেমিফাইনাল অনুষ্ঠিত হয়।

### সেমিফাইনাল
প্রত্যেক হিটের প্রথম চারজনকে **(Q)** নিয়ে ফাইনাল অনুষ্ঠিত হয়।

### ফাইনাল

## তথ্যসূত্র

মহিলাদের ০০১০০মিটার
বিষয়শ্রেণী:অলিম্পিকে ১০০ মিটার
রশীদ করীম

**রশীদ করীম** (১৪ আগস্ট ১৯২৫ — ২৬ নভেম্বর ২০১১) বাংলাদেশের প্রথিতযশা ঔপন্যাসিক। তার প্রথম উপন্যাস *উত্তম পুরুষ*। তার অন্যান্য উল্লেখযোগ্য উপন্যাস হলো: *প্রসন্ন পাষাণ*, *আমার যত গ্লানি*, *প্রেম একটি লাল গোলাপ, মায়ের কাছে যাচ্ছি* ইত্যাদি।

## সাহিত্য চর্চা
স্ত্রী-পুরুষের সম্পর্কের মধ্যে যে জটিলতা, যে রহস্য, যে সূক্ষ্মতা— সেদিকই তার মনোযোগ ছিল বেশি। এই বিষয়টিকেই তিনি তার সব উপন্যাসে সবচেয়ে আকর্ষণীয় বিষয় করেছেন। এটা তার বিশেষ এলাকা। এ বিষয়ে তার এক বিশেষ ও প্রখর অন্তর্দৃষ্টি ছিল। তার উপন্যাসে সামাজিক প্রেক্ষাপট ছাড়িয়ে ব্যক্তিই প্রধান হয়ে ওঠে, মানুষই তার প্রিয় অধীত বিষয়। বিশেষ করে নারী চরিত্র চিত্রণে তিনি গভীর অন্তর্দৃষ্টির পরিচয় দেন।

ঔপন্যাসিক রশীদ করীম সম্পর্কে গবেষক মাওলা প্রিন্সের অভিমত, 'সাতচল্লিশোত্তর বাংলাদেশের উপন্যাসশিল্পের টেকসই পথ-নির্মিতির প্রাজ্ঞপুরুষ ও সফল সারথি ঔপন্যাসিক রশীদ করীম। শক্তিশালী এই ঔপন্যাসিকের রূপায়িত জীবনবোধ ও শিল্পচৈতন্যে ব্যক্তি যেমন খুঁজে পায় তার আত্মপরিচয়কে, তেমনি আত্ম-অস্তিত্বের স্বরূপোন্মোচনে সে পৌঁছে যায় একটি জাতির প্রোথিত শিকড়মূলে। তার নির্মোহ, নিরাসক্ত ও পাশ্চাত্যসাহিত্য অনুগামী বিজ্ঞানমনস্ক দৃষ্টিভঙ্গি এদেশীয় উপন্যাসশিল্পে ষাটের দশকে উদ্বোধন কিংবা সংযোজন করেছিলো যে নূতনমাত্রা, বোধকরি সেখান থেকেই সূচিত হয় বাংলাদেশের উপন্যাসশিল্পের পরিপুষ্টির জয়যাত্রা।মাওলা প্রিন্স উল্লেখ করেন, 'প্রকরণশৈলী কিংবা আঙ্গিক নিরীক্ষায় রশীদ করীম প্রথমাবধি সচেতন-শিল্পী। পাশ্চাত্য শিক্ষার সংস্পর্শে এসে বাঙালি মুসলিম মধ্যবিত্তের বাহ্যিক ও আত্মিক সমুন্নতির সঙ্গে সঙ্গে নাগরিক মনোভঙ্গির যে ক্রমবিকাশ, এবং তা থেকে উদ্ভূত যে জটিলতা বা নিঃসঙ্গতা—  রশীদ করীমের উপন্যাসে আঙ্গিক গঠনে তা দৃঢ়ভাবে যূথবদ্ধ (compactness)। জীবনরূপ ও জীবনবোধের সঙ্গে শিল্পচৈতন্য ও প্রকরণশৈলীর সুসমন্বয়ে রশীদ করীমের উপন্যাস তাই ক্ল্যাসিক মর্যাদায় অভিষিক্ত। যা বাংলাদেশের উপন্যাসশিল্পকে করে ঋদ্ধ—  সমকালীন ঔপন্যাসিকদের থেকে রশীদ করীমকে করে তুলেছে স্বতন্ত্র—  সেইসঙ্গে উত্তরসূরিদের করেছে পরিমিতি বোধসম্পন্ন।'

### উপন্যাস

১। উত্তম পুরুষ (১৯৬১)

২। প্রসন্ন পাষাণ (১৯৬৩)

৩। আমার যত গ্লানি (১৯৭৩)

৪। প্রেম একটি লাল গোলাপ (১৯৭৮)

৫। সাধারণ লোকের কাহিনী (১৯৮১)

৬। একালের রূপকথা (১৯৮১)

৭। শ্যামা (১৯৮৪)

৮। বড়ই নিঃসঙ্গ (১৯৮৫)

৯। মায়ের কাছে যাচ্ছি (১৯৮৯)

১০। চিনি না (১৯৯০)

১১। পদতলে রক্ত (১৯৯০), এবং

১২। লাঞ্চ বক্স (১৯৯৩)

### ছোটগল্প

১। প্রথম প্রেম (১৯৮৪)

### প্রবন্ধগ্রন্থ

১। আর এক দৃষ্টিকোণ (১৯৮৯)

২। অতীত হয় নূতন পুনরায় (১৯৯২), এবং

৩। মনের গহনে তোমার মুরতিখানি (১৯৯২)

### আত্মজীবনী

১। জীবন মরণ (১৯৯৯)

## পুরস্কার
* ১৯৬১ সালে তিনি আদমজী পুরস্কার লাভ করেন।
*১৯৭২ সালে তিনি বাংলা একাডেমি সাহিত্য পুরস্কার লাভ করেন।
* ১৯৮৪ সালে বাংলাদেশ সরকার তাকে একুশে পদক প্রদান করে।

## তথ্যসূত্র

## বহিঃসংযোগ

বিষয়শ্রেণী:১৯২৫-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বাঙালি ঔপন্যাসিক
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী পুরুষ লেখক
বিষয়শ্রেণী:আদমজী সাহিত্য পুরস্কার প্রাপক
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:কলকাতার লেখক